als_Latn dik_Latn sag_Latn
Mitevski kërkon ikjen e GruevskitPublikuar 2 months ago në Lajmpress
Qëllimi i forumit të patriotëve për reforma në VMRO-DPMNE është që përmes dorëheqjes së kreut të tanishëm, të ruhen rrënjët e partisë. Kështu vlerëson ish drejtori i Drejtorisë për Siguri dhe Kundërzbulim Goran Mitevski i cili mbështetë këtë forum por edhe iniciativën e Nikolla Dimitrovit e Vlladimir Lazareviqit. Madje Mitevski vlerëson se kryesia aktuale e VMRO-së mund të largohet që në kongresi i ardhshëm i partisë.“Po mos të kisha besim, nuk do të isha kyçur që në fillim në Forumin e Patriotëve. Me daljen në skenë të Dimitrovit dhe Lazareviqit, bashkërisht mundohemi që të ushtrojmë presion ndaj partisë që mos të vjen deri tek erozioni i VMRO-së, por me përmes dorëheqjes së kreut të partisë, i cili ishte i përfshirë pothuajse në të gjitha bisedat dhe keqpërdorimet që i kemi dëgjuar deri tani, të ruhen rrënjët e kësaj partisë. Më së shumti i mbështes Dimitrovin dhe Lazareviqin, pasi që ato gjithashtu nuk ishin anëtarë të partisë por iu kishte besuar funksion i lartë. Përmes tyre e shoh përkushtimin e përbashkët që të lirohemi nga kreu eventual keqpërdorues dhe anëtarësia të guxojë që në Kongresin e ardhshëm i cili sipas gjitha gjasave do të jetë në muajin maj, të zgjidh kreun e ri”, deklaroi Goran Mitevski, Ish drejtor i DSK-së.Mitevski nuk mohon faktin se kryetar i ardhshëm i VMRO-DPMNE-së mund të jetë Jove Kekenovski. Lidhur me kompetencat që i gëzon kreu i partisë, Mitevski thotë se pas Kongresit do të ndryshohet statuti i partisë me çka VMRO-ja nuk do të jetë më parti e sulltanëve. “Të gjitha ato ndryshime janë propozuar nga ana e Kekenovskit, të gjitha mund t’i lexoni në faqen zyrtare të Forumit të Patriotëve. Me ardhjen e tij eventuale si kreu i VMRO-së nga Kongresi i ardhshëm, besoj se të gjitha këto nga fillimi do t’i shqyrtojmë. Për momentin duket e vështirë, por ne të gjithë jemi optimistë dhe jemi të kyçur në këtë proces dhe besojmë se do të shkojmë deri në fund”, u shpreh Goran Mitevski, Ish drejtor i DSK-së.Mitevski foli edhe për autenticitetin e incizimeve që i ka publikuar deri më tani opozita. Sipas tij, të gjitha incizimet janë autentike dhe tezat e atyre që i vlerësojnë si të montuara bien poshtë./alsatm
als_Latn als_Latn